MAASIN CITY, Southern Leyte, March 31 (PIA) – Usa nga simpli nga commemorative program en pagdudumaraon han Marso 31 yana nga tuig pagmarka han ika-493 nga anibarsaryo han First Mass didto han makasaysayan nga lugar han Limasawa, Southern Leyte.
Kada tuig, an katawhan han Limasawa ngan han Southern Leyte en nagseselibrar han pinaka-una nga Christian Mass han nasud.
Yana nga tuig, an mga aktibidad en nakasentro ha tema nga “Unang Misa sa Pilipinas ug Asia ug ang Sto. Nino: Maoy Naglig-on sa pagtuo ug paglaum sa katawhan taliwala sa katalagman ug kalisdanan.”
An opisyal nga programa para han okasyon en nagpapakita nga usa nga parade ha kagadatan nga magtitikang ha siyudad han Maasin tipakadto ha Limasawa en magseserbi bali amo an pinaka-maupay nga parti han selebrasyon.
An imahen han Sr. Sto. Nino en pag-uupdan dida han parada ha kadagatan nira Bishop Precioso Cantillas han diocese han Maasin, Southern Leyte Governor Roger Mercado, Representative Damian Mercado, Maasin City Mayor Maloney Samaco ngan han iba pa nga mga bisita.
An imahen ngan han delegasyon en gin-aantisipar nga maabot ha alas’7 han aga dida ha bungto han Limasawa, sering ni Nedgar Garvez, an Southern Leyte Tourism Officer.
Hi Limasawa Mayor Melchor Petracorta ngan han mga lokal nga opisyal an makarawat han mga bisita didto ha Triana pier samtang an “Sinugdan” dancers han Limasawa en maghahalad hin usa nga dance ritual ha pagkarawat han Sagrado nga Imahen.
Masunod an foot procession tikang ha Triana port ngadto ha Magallanes village, usa nga duha kakilometro nga kahirayo. Ha pagpasabot han pagtikang han Sagrado nga Misa nga igseselibrar ni Bishop Cantilla, en pagdudumaraon pinaagi hin usa nga 6-gun salute.
Usa pa nga importante nga katibidad para han anibersaryo nga selebrasyon amo an Deklarasyon han pag-abri han TAOID Heritage Program ha Limasawa han mga opisyal han National Commission of Culure and the Arts.
Kun mahinunumduman, an Portuguese navigator nga hi Ferdinand Magelan en nagtusok han Sagrado nga Krus didto ha Magallanes village kun diin an Padi nga hi Pedro Valderramo en nagselebrar han First Catholic Mass nga amo an nagtikang ha pagpasarang han Kristiyanismo ha Pilipinas ngan ha Far East.
Sugad han mga kasanhi nga mga hurohimangraw an mga mangurokoy dida han lugar en mapaso nga ginkarawat an era mga bisita ngan nagpakita hin maupay nga kaburot-on. An mga taga didto en waray makumberter ha pagigin Katoliko, kun diin nagpapakita nga matapos hin 493 ka-tuig matapos an First Mass, an 6,000 nga mga residente dida ha Limasawa en nagpabilin nga mga meyembro hin iba-iba nga mga relihiyon.
Matapos pagselebrar han kanan anibersaryo nga Misa, usa nga sayaw nga nagpapakita han pagtikang han Kristiyanismo ha nasud en igpapakita dida han Sinugdan Festival (The Beginning) nga susundan han ceremonial tree planting.
An Sagrado nga Imahen han Sr. Sto. Nino en nakikita nga maabot ha siyudad han Maasin ha alas’5 han kulop. Usa nga foot processon en pagdudumaraon han mga tangkod dida han siyudad dida hit pag-abot ngan usa nga Welcome Mass en ighahalad ni Rev. Fr. Jones M. Mejares, OSA, Rector han
Basilica Del Sto. Nino, Cebu City. (Trans. by maa/PIA8)
war_Latn war_Latn ceb_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn vec_Latn